ජනාධිපතිවරයා ලෙස තමාවත්, තම රජයවත් අධිකරණයේ ස්වාධීනත්වයට හා ස්වාධිපත්‍යයට කිසිදා බලපෑම් එල්ල කර නැති බවද මහජන විශ්වාසය රැකෙන පරිදි අධිකරණයේ කටයුතු ද ස්වාධීන හා සාධාරණ විය යුතු බවද ජනාධිපති මහින්ද රාජපක්ෂ මහතා පැවැසීය.අධිකරණයට බලපෑම් එල්ල වන බවට අධිකරණ කොමිෂන් සභාව ප්‍රකාශ නිකුත් කිරීම තුළ තමාට ඒ පිළිබඳව කුහුලක් ඇතිවී ඇති බවද ජනාධිපතිවරයා වැඩිදුරටත් පැවැසීය.මේ ප්‍රකාශ නිකුත් කිරීම තුළ යටි අරමුණක් ඇති බවට සැකයක් ඇතිවී ඇති බවද ජනාධිපතිවරයා පැවැසීය.ජනාධිපතිවරයා මේ බැව් ප්‍රකාශ කළේ ඊයේ (27 වැනිදා) පෙරවරුවේ අරලියගහ මන්දිරයේ පැවැති මාධ්‍ය ප්‍රධානීන්ගේ හමුව අමතමිනි.එහිදී තවදුරටත් අදහස් දැක්වූ ජනාධිපතිවරයා, මම නීතිඥවරයකු ලෙස වසර 19ක් කටයුතු කළ අයෙක්.